Manyevol (Gulo gulo)

**Manyevol (Gulo gulo)** tir tana moukolafa katca ke *Gulo* oxi vey *Mustelidae* yasa (&nbsp;*Mustelinae* volveyyasa&nbsp;) ke *CARNIVORA* veem (&nbsp;*CANIFORMIA* volveyveem&nbsp;). Gan Linnaeus bak 1758 taneon zo pimtayar.

## Pimtara
#### Ar yolt ke manyevol co tir moledjol
Voxen nekev man yolt, manyevol me tir moledjaf atelatoraf sulem rokoartokas va jontikote sinka. Tire, vieleafe vace tir vas cugon 850 g- bad tol-san-balemoy bartiv&nbsp;; ison manyevol tanvielon ok loon dile getiner&nbsp;! Kotviele sinka tir aultovesa (&nbsp;viele in va kon milgaf bedakol akoles ok bakayan ok tuacayan tulon al aytar&nbsp;), pune me bedjindar voxe kosuxedason va atelaki lev nolda ok madason mo aal (&nbsp;kire dekson gruticumar&nbsp;), va eksa flavar. Bat «&nbsp;blotak&nbsp;» tid tcastaf moe tawavo vas mon sanoy decemiray. Ara vunda tir&nbsp;: manyevol va govitaf fled ke irubaxo alkejar&nbsp;; tire for tir pinaf isen in va tcabanexopo welmotafo vas 125 ik 1500 km² kare wivgafe aultove olegar. Koe manyevolye va tawavo lickon rojur lize toloya ok baroya manyevolya rodoirubad.

#### Yasama
Ant toloy ok baroy manyevoloc bak bareaksat ok balemeaksat koe luva tugadiayana leve trovgayan aal ok wale pistok ok koe fe gan gadikya koblid. Luva gu gamama is tij is rodaf werd zo udayar. Koe Norga bata brava, jontikviele suxayana koe noldazuvda ok kevtite kiriama, va tanoy ok toloy erilt abrotcaf vas 5 ik 10 m- dikir. Oc remi baroy aksat zo vanvrodad aze ba klaa vas tanoya tanda, va wivgama oxam toz tcabaned. Wali tolda is balemda silukon rodenazbalketed.

Manyevol tir gijarotif is govitapaf sulem, nek plaxaf is oblif vox dademon welvus. Fentugalon, va tol-sanoye ok bar-sanoye decitmetre bad tanoy mielcek fereon rotexuler, satcon tcabaneteson va bedakol. Koe *taiga* lentefa aala ke Skanda is Sibira is Lentefa Amerika giblir, voxen ko ruga dile illanir ise va coyunta nobar lize noldabada tir vafa vas 50 ik 70 cm- ok loon.

## Vexala dem apteem
Sedme ***Mammal Species of the World*** (siatos ke 2005), bata katca vas 6 apta ruldar :
* *[[Manyevol (Gulo gulo gulo)|Manyevol (Gulo gulo gulo)]]* (Linnaeus, 1758)
* *[[Manyevol (Gulo gulo albus)|Manyevol (Gulo gulo albus)]]* (Kerr, 1702)
* *[[Manyevol (Gulo gulo katschemakensis)|Manyevol (Gulo gulo katschemakensis)]]* (Matschie, 1918)
* *[[Manyevol (Gulo gulo luscus)|Manyevol (Gulo gulo luscus)]]* (Linnaeus, 1758)
* *[[Manyevol (Gulo gulo luteus)|Manyevol (Gulo gulo luteus)]]* (Elliot, 1904)
* *[[Manyevol (Gulo gulo vancouverensis)|Manyevol (Gulo gulo vancouverensis)]]* (Goldman, 1935)

## Ewavak

Gulo_gulo_-Whipsnade_Zoo,_Bedfordshire,_England-8a.jpg
Brehms Het Leven der Dieren Zoogdieren Orde 4 Veelvraat (Gulo borealis).jpg
Wolverine display at Arctic Interagency Visitor Center at Coldfoot.jpg
Gulo gulo 01.jpg
Wolverin pup in Sweden.jpg
Wolverine in Sweden.jpg

## Pulasa vuestexa is xantaza

* (en) vuest- : Mammal Species of the World (v- 3, 2005) : *Gulo gulo* (Linnaeus, 1758)
* (en) vuest- : CITES : *Gulo gulo*
* (en) vuest- : UICN : katca *Gulo gulo* (Linnaeus, 1758)
* (en, fr) vuest- : ITIS : *Gulo gulo* (Linnaeus, 1758)
* (en) vuest- : Tree of Life Web Project : *Gulo gulo*
* (en) vuest- : Catalogue of Life : *Gulo gulo* (Linnaeus, 1758)
* (en) vuest- : Paleobiology Database : *Gulo gulo* (Linnaeus, 1758)
* (en) vuest- : Animal Diversity Web : *Gulo gulo*
* (en) vuest- : NCBI : *Gulo gulo*
#### Ara vuestexa
* *Manyevol (Gulo gulo)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
* Manyevol dene www.europalingua.eu